NEUVOSTON ASETUS (EY) N:o 1882/94,
annettu 27 päivänä heinäkuuta 1994,
maidon markkinointivuodelle 1994/1995 tiettyjen maitotuotteiden kynnyshintojen vahvistamisesta
EUROOPAN UNIONIN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1) ja erityisesti sen 4 artiklan,
ottaa huomioon komission ehdotuksen(2),
sekä katsoo, että
kynnyshinnat on vahvistettava siten, että tuotujen maitotuotteiden hinnat ovat vastaavalla tasolla kuin maidon tavoitehinta yhteisön jalostusteollisuuden suojelun tarve huomioon ottaen; tämän vuoksi on suotavaa vahvistaa kynnyshinta maidon tavoitehinnan perusteella ottaen huomioon maidon rasva-aineen arvon ja rasvattoman maidon rasva-aineen arvon vakiintunut suhde, sekä kunkin kyseisen maitotuotteen yhtäläiset tuotot ja kustannukset; olisi otettava huomioon se kiinteä määrä, jonka tarkoituksena on taata riittävä suoja yhteisön jalostusteollisuudelle,
ON ANTANUT TÄMÄN ASETUKSEN:
1 artikla
1. Vahvistetaan maidon markkinointivuodelle 1994/1995 kynnyshinnat 1 päivästä elokuuta 1994 seuraavasti. TAULUKON PAIKKA
2. Edellä 1 kohdassa tarkoitetut johtotuotteet on määritetty maidon ja maitotuotteiden maksuja laskettaessa sovellettavista tuoteryhmistä ja erityissäännöksistä 18 päivänä joulukuuta 1979 annetun neuvoston asetuksen (ETY) N:o 2915/79(3) liitteessä I.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä elokuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä heinäkuuta 1994.